 Cabdillaahi waxa uu ka shaqayn jiray Xamar iyo xagaa koonfur intaanu talaabin, Hargaysa iyo dhulkan lagama aqoon, inan kani waxa uu ahaa inan aad u yar oo aqoonba u lahayn Cabdillaahi Askar, cida uu yahay, caynka uu u eegyahay, inuu magaalada joogo, waxay isgaga soo hor baxeen meel luuqa oo inanka gurigooda ku dhow goor habeenimo ah, magaaladana lakala baqayo oo ay Faqashtii bacaysantahy, Cabdillaahi-na dhuumasho ku soo galay magaalada, waxa ku beegmay amba qabtay amba iftiimiyay Cabdillaahi laydh baabuur, dabadeed wuu ka gabaday oo uu gidaar isku leexiyay, yarkan oo meesha taagnaa ayaa ka shakiyay ninkan gidaarka isku leexiyay, dabeeto wuu u yeedhay, Cabdillaahi-na intuu is dhaga mariyay ayuu hoosta talaabada ka xaday, way daba yaaceen isaga iyo nin kale, manay garanayn qofkan ay qabanayaan ama daba yaacayaan cida uu yahay, sidaa ayay ku gaadheen oo ay ku qabteen, markii ay geeyeen meel guul-wade iyo waxaasu joogaan oo ku dhaw ayaa la gartay inuu yahy Cabdillaahi Askar, waa sida nimankii ay isugu dhawaayeen Cabdillaahi iyo yarkaba ay sheegeen. 